بو داغ چالدیران ساواشیندا، شاه ایسماعیل ین قوشونونون باتی طرفین اولوشدورورموش، بو آنلامدا کی چالدیران ساواشی بو داغدان بو طرفه چکیلممیش. آغری داغیندان سونرا، بو داغ بو منطقه نین ان اوجا داغی ساییلیر. بو داغین اته گینده ایستی سو بولاقلاری و وولقان لی داش لار تاپیلا بیلر. اورین داغی بیر سونموش وولقان ساییلیر کی هله ده جوزئی حرکت لر ایچینده اولور. بو داغین اطرافیندا کی طبیعت آذربایجان منطقه سینین ان گوزل طبیعت لی نقطه لرین دن بیری ساییلیر. یاز مئوسیمینده بولودلارین یوزده دوقسانی بو داغین آرخاسیندان وجودا گلیر. داغین باشیندا کی قار ایسه، یای مئوسیمینین اورتالارینا قدر گورسنیر. اورین داغی تورکیه نین وان شهریندن ده گوروشور. بو داغ الند و قوطور چوخورلاری آراسیندا یئر آلماقدادیر و ایکی زیروه یه صاحیب دیر. ایلکی 3417 متر و ایکینجی سی ایسه 3650 متر دیر. بالا و بویوک اورین ین آراسینداکی آرالیق 2 کیلومتر دیر.